Það er aldeilis að tíminn flýgur , komin jól og haustverkunum nánast lokið . Enn er verið að reykja bjúgu , hangirúllur , læri og bóga í nýja reykkofanum hér á bæ . Þetta er samstarfs verkefni þriggja bæja , Ásgarðs , Hólabrekku og Skiphóls . Reyndar er Skiphóllinn einnig með sinn eigin reykkofa þannig að hér er mikið reykt . Ég nældi mér í flensu stuttu fyrir jólin , kvefpest sem var við það að enda sem lungnabólga en ég á svo yndislegann lækni sem að skrifaði uppá fyrir mig sterkt pensillin sem ég má leysa út ef ég er að fá lungnabólgu . Fjórum dögum fyrir jól fann ég að varð að láta leysa út fyrir mig pensillínið góða sem eru 3 rótsterkar töflur . Auðvitað svínvirkaði það og ég komst til RVK á Þorlák með Hebba mínum til að versla inn gjafir , mat og kíkja á Þóru og Kalla . Það er alltaf svo mikill jólafílingur að kíkja á þau og spjalla yfir drykk og góðgerðum . Þessi jól voru fín þó ég hafi verið hálf orkulaus en ég komst í föt og eldaði aligæs með alles en krakkarnir komu frá Skiphól og Krissan mín aðstoðaði mig við restina á eldamennskunni . Eftir matinn er hefð að ganga frá í eldhúsinu og lesa síðan á jólakortin en Krissa hefur lesið þau hin síðari ár . Núna brá svo við að aðeins eitt jólakort kom en flestir eru farnir að senda sínar kveðjur á internetinu . Takk fyrir jólakortið Magga mín , góðar kveðjur tilbaka . Síðan voru opnaðar jólagjafir sem vöktu mikla lukku eins og endranær . Næst horfðum við saman á skemmtilega grínmynd og fengum okkur ís . Hebbi hafði keypt vinettuna ( ísterta ) góðu og hér var líka tobleron ís sem að Siggi besti frændi ásamt sonum kom óvænt með um daginn ! Ísinn frá frænda sló rækilega í gegn hjá okkur öllum og nú þarf ég að suða út uppskriftina af þessum yndislega ís . Óska ykkur öllum gleðilegra jóla og farsæls nýs árs með þökk fyrir það gamla elskurnar mínar . Knús og kossar frá okkur í Ásgarðinum . Ég hef ekki bloggað hér inn í óratíma og stæðsta ástæðan er bloggleti minni um að kenna . Ég fékk súrdeigsmóður hjá góðri konu og í gær eignaðist ég keramik disk sem er í raun pizzasteinn en með honum fylgdi pizzahnífur og risastór spaði sem mér datt í hug að væri frekar til að rasskella óþekka krakka eða einhvern sem óþekkur er . Allt kom fyrir ekki en inn fór klessan á nýja fína pizzasteininn og ég krossaði putta og eftir 30 mínútur kom ilmandi brauðið útúr ofninum . Við hjónin þjösnuðumst við að tyggja og gátum ekki talað neitt við hvort annað á meðan . Hebbi minn var ekkert glaður maður í dag þegar að hann kom í fjárhúsið . Jæja , ég þreif og tók til eftir þær og kallinn gaf út tvær rúllur í kindahólfið og svo gáfum við útiganginum líka . Endurnar voru reyndar líka með óþekkt , þær hafa verið að koma inn síðustu 3 daga haltrandi og með siginn rass og ekki borðað neitt voðalega vel fóðurskammtinn sinn . Við gleymdum að stoppa í látunum og fá okkur að borða og drekka . Hebbi minn sem átti nú að fá að hvíla sig enda mikið búið að mæða á kallinum skellti sér líka í eldhúsið og þá komust ekki mikið fleiri þar inn en margar hendur unnu létt verk . Smá grín í gangi með stóra " bjúgað " ! Svo er það bara að vacumpakka þeim og ofaní kistu . Killer spurði mig hvað yrði gert við öll brúneggin sem færu ekki í búðirnar ? Kannski myndu umráðamenn eggjanna jafnvel líða betur í hjartanu ef þeir gerðu það . Killer þaut út um leið með stélið sperrt en einn unghaninn hann Aðalsteinn hefur verið að stíga í vænginn við hana síðustu dagana og hún afar spennt fyrir honum þó hún vilji ekki beint viðurkenna það . Veðrið var frábært , logn og sól og við unnum alveg frammí myrkur við að pota niður staurum og setja upp þráðinn , náðum að klára og opna aftur niður á tún . Hin sem er ansi frökk og étur brauð hjá mér er hinsvegar stærsta gimbrin í húsinu en það er hún Baugalín Kornelíusardóttir . Talandi um myrkur , keyptum meira af þessum yndislegu perum sem lyfta manni upp í skammdeginu ! Gáfum merunum og folöldunum líka rúllu og einnig fengu stóðhestarnir Hrókur og Náttfari sína rúllu . Hér er vorverkin á fullu , búið að þrífa útihúsin hátt og lágt , smúla skrúbba og bóna . Erum að vinna í túninu og " stagbæta " eftir hrossin undanfarin ár og gera fínt aftur því að nú á að slá hér heima í fyrsta sinn í mörg mörg ár aftur og hlakka okkur mikið til . Þartil næst , farið varlega elskurnar mínar og eigið góða helgi .